Il buono, il brutto, il cattivo

***Il buono, il brutto, il cattivo*** (títol orichinal en italiano, en aragonés ***O bueno, lo malo y lo charoso***, estrenada en Aragón con o suyo títol traduciu enta lo castellano como ***El bueno, el feo y el malo***) ye una cinta de l'anyo 1966 de cine de western (concretament d'o subchenero d'o "spaghetti western") coproducida por o cine italiano, lo cine espanyol y lo cine alemán seguntes un guión adaptau por Agenore Incrocci, Furio Scarpelli, Luciano Vincenzoni y Sergio Leone (basau en una historia d'istos dos zaguers), con una banda sonora orichinal d'Ennio Morricone, una dirección de fotografía de Tonino Delli Colli y una producción cinematografica d'Alberto Grimaldi ta las productoras *[[Produzioni Europee Associate]]*, *[[United Artists]]* y *[[Arturo González Producciones Cinematográficas]]*. De l'elenco d'a cinta fan parte, entre d'atros, os actors Clint Eastwood, Lee Van Cleef, Eli Wallach, Aldo Giuffrè, Antonio Casas, Rada Rassimov, Aldo Sambrel, Enzo Petito, Luigi Pistilli, Livio Lorenzon, Al Mulloch, Sergio Mendizábal, Antonio Molino Rojo, Lorenzo Robledo y Mario Brega.

A cinta fa parte d'a clamada "trilochía d'o dólar", chunto con *[[Per un pugno di dollari]]* (1964, con Marianne Koch, Gian Maria Volontè y Wolfgang Lukschy) y *[[Per qualche dollaro in più]]* (1965, con Lee van Cleef, Gian Maria Volontè, Mara Krupp y Klaus Kinski). En *Il buono, il brutto, il cattivo* se nos conta cómo en o sud-ueste d'Estaus Unius mientres a Guerra Civil d'os Estaus Unius tres personaches que viven fuera d'a ley en cometendo chicoz delitos tienen conoixencia d'a existencia d'un trasoro en forma d'oro robau por un malfeitor muerto, pero amás un nomás conoix que la existencia d'o trasoro, lo segundo nomás conoix que ye amagau en un cementerio y lo tercero nomás sabe que lo nombre que amanixe en o fosal a on ye enterrau.

A cinta s'ambienta en 1862 mientres a Guerra Civil d'os Estaus Unius en Nuevo Mexico y las suyas escenas se filmoron en Burgos, Carazo, Covarrubias, Hortigüela (en o monesterio de Sant Per d'Arlanza) y Santo Domingo de Silos (Burgos, Castiella y Leyón), o cabo de Gata en Almería, Níjar (incluyiu Rodalquilar) y Tabernas (Almería, Andalucía), Colmenar Viejo y Manzanares el Real (Comunidat de Madrit), La Calahorra (Granada, Andalucía), en Espanya, y en Roma (Lazio, Italia), amás d'en o estau de Durango en Mexico. Antiparte, ye una cinta con bels premios y nominacions, encara que garra d'istos premios fa parte d'os premios mas conoixius u destacaus.

## Elenco

## Se veiga tamién
* Cine en 1966.
* Cintas de 1966.

## Referencias

## Vinclos externos

*  ''Il buono, il brutto, il cattivo'' en Internet Movie Database.
*  ''Il buono, il brutto, il cattivo'' en FilmAffinity.
*  ''Il buono, il brutto, il cattivo'' en Allociné.
*  ''Il buono, il brutto, il cattivo'' en Rotten Tomatoes.
*  ''Il buono, il brutto, il cattivo'' en Letterboxd.
*  ''Il buono, il brutto, il cattivo'' en Box Office Mojo.
*  ''Il buono, il brutto, il cattivo'' en AllMovie.
*  ''Il buono, il brutto, il cattivo'' en TCM Movie Database.
*  ''Il buono, il brutto, il cattivo'' en Metacritic.
*  ''Il buono, il brutto, il cattivo'' en l**[[American Film Institute Catalog]]'' de l**American Film Institute''.